CELEX: 62015TN0452
Language: sk
Date: 2015-08-10 00:00:00
Title: Vec T-452/15: Žaloba podaná 10. augusta 2015 – Petrov a i./Európsky parlament

3.11.2015   
            
            
               SK
            
            
               Úradný vestník Európskej únie
            
            
               C 363/39
            
         Žaloba podaná 10. augusta 2015 – Petrov a i./Európsky parlament
   (Vec T-452/15)
   (2015/C 363/48)
   Jazyk konania: nemčina
   
      Účastníci konania
   
   
      Žalobcovia: Andrej Petrov (Petrohrad, Rusko), Fedor Birjukov (Moskva, Rusko), Alexander Sotničenko (Petrohrad, Rusko) (v zastúpení: P. Richter, advokát)
   
      Žalovaný: Európsky parlament
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil zákaz vstupu do budov Európskeho parlamentu, ktorý uložil predseda Európskeho parlamentu voči žalobcom 16. júna 2015,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú dva žalobné dôvody.
   
               1.
            
            
               Prvý žalobný dôvod je založený na porušení článku 21 Charty základných práv Európskej Únie
               Žalobcovia tvrdia, že z dôvodu svojej štátnej príslušnosti a napriek zákazu podľa článku 21 Charty základných práv Európskej únie sú diskriminovaní, pretože zjavne neexistujú vecné dôvody pre udelenie zákazu vstupu. Okrem toho podľa názoru žalobcov nepredstavuje ich prítomnosť v budove Parlamentu ani bezpečnostné riziko a ani riziko pre fungovanie Parlamentu.
            
         
               2.
            
            
               Druhý žalobný dôvod je založený na zneužití diskrečnej právomoci
               Žalobcovia tvrdia, že postup predsedu Európskeho parlamentu je založený zjavne na čistej svojvôli a je v diametrálnom rozpore so zákazom diskriminácie podľa primárneho práva.